
Grozījums Ministru kabineta 2025. gada 9. decembra noteikumos Nr. 732 "Transportlīdzekļu un to vadītāju valsts reģistra noteikumi"
Izdoti saskaņā ar Ceļu satiksmes likuma 14.1 panta pirmo un astoto daļu
· Izdarīt Ministru kabineta 2025. gada 9. decembra noteikumos Nr. 732 "Transportlīdzekļu un to vadītāju valsts reģistra noteikumi" (Latvijas Vēstnesis, 2025, 239. nr.) šādu grozījumu:
· 1. Izteikt 15. punktu šādā redakcijā:
· "15. Informāciju par juridiskajai personai piederošu militāro transportlīdzekli un militārā transportlīdzekļa piekabi, kā arī izmeklēšanas iestāžu un operatīvās darbības subjektu transportlīdzekļiem ir tiesības iegūt:
· 15.1. valsts un pašvaldību iestādēm vai privātpersonām, kurām deleģēts valsts pārvaldes uzdevums, ja tas atbilstoši viņu kompetencei nepieciešams pārvaldes uzdevuma izpildei;
· 15.2. apdrošināšanas sabiedrībām apdrošināšanas līgumu slēgšanai un apdrošināšanas gadījumu administrēšanai, kā arī Latvijas Transportlīdzekļu apdrošinātāju birojam apdrošināšanas gadījumu administrēšanai."

